CELEX: 62014CA0175
Language: lt
Date: 2015-03-05 00:00:00
Title: Byla C-175/14: 2015 m. kovo 5 d. Teisingumo Teismo (šeštoji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) Ralph Prankl (Prašymas priimti prejudicinį sprendimą — Apmokestinimas — Direktyva 92/12/EEB — Bendra tvarka, taikoma akcizais apmokestinamiems produktams — Kontrabandinių prekių apmokestinimas — Prekės, išleistos vartoti vienoje valstybėje narėje ir nugabentos į kitą valstybę narę — Kompetentingos valstybės narės nustatymas — Tranzito valstybės teisė apmokestinti minėtas prekes)

27.4.2015   
            
            
               LT
            
            
               Europos Sąjungos oficialusis leidinys
            
            
               C 138/21
            
         2015 m. kovo 5 d. Teisingumo Teismo (šeštoji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) Ralph Prankl
   
   (Byla C-175/14) (1)
   
   ((Prašymas priimti prejudicinį sprendimą - Apmokestinimas - Direktyva 92/12/EEB - Bendra tvarka, taikoma akcizais apmokestinamiems produktams - Kontrabandinių prekių apmokestinimas - Prekės, išleistos vartoti vienoje valstybėje narėje ir nugabentos į kitą valstybę narę - Kompetentingos valstybės narės nustatymas - Tranzito valstybės teisė apmokestinti minėtas prekes))
   (2015/C 138/27)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalis pagrindinėje byloje
   
   Ralph Prankl
   
      Rezoliucinė dalis
   
   1992 m. vasario 25 d. Tarybos direktyvos 92/12/EEB dėl bendros tvarkos, susijusios su akcizais apmokestinamais produktais ir jų laikymu, judėjimu ir kontrole [bendros tvarkos, susijusios su akcizais apmokestinamais produktais, jų laikymo, judėjimo ir kontrolės], iš dalies pakeistos 1992 m. gruodžio 14 d. Tarybos direktyva 92/108/EEB, 7 straipsnio 1 ir 2 dalis ir 9 straipsnio 1 dalį reikia aiškinti taip, kad tuo atveju, kai akcizais apmokestinamos prekės, neteisėtai įvežtos į valstybės narės teritoriją, nenaudojant minėtos direktyvos 7 straipsnio 4 dalyje numatyto lydimojo dokumento, gabenamos į kitą valstybę narę, kurios teritorijoje kompetentingos institucijos aptinka šias prekes, tranzito valstybės narės neturi teisės rinkti akcizo mokesčio ir iš tas prekes gabenusio sunkvežimio vairuotojo už tai, kad laikė minėtas prekes komerciniais tikslais jų teritorijoje.
   
      (1)  OL C 235, 2014 7 21.